JohanHeinsen/ENO huggingface dataset:
Odense Adresse-Contoirs Efterretninger, 1847-05-12
Tirsdagen den 18 Mai førstk., Formiddag Kl. 9, og paafølgende Dage, bliver efter Skifterettens Foranstaltning afholdt Auction i Kjøbmand Edsbergs Gaard No. 287 paa Vestergade, over det Kjøbmand Ludvig Abrahams Fallitboe tilhørende Varelager, bestaaende af: endeel malede Rullegardiner, Orleans, Sirtser, Merinos, Mousseline de Laine, og forskjellige andre Kjoletøier, Damask, Silketøier, Shawler og Tørklæder, Meubelfirts, Gardintøi, Blonder og Kniplinger, samt endeel Knapper og endeel Damepynt bestaaende af Hatte, Kapper og Blomster m. m., hvorover trykte Fortegnelser ere at erholde her paa Contoiret nogle Dage førend Auctionen. Odense Auctionscontoir den 8 Mai 1847. Benzon, const.
Odense Adresse-Contoirs Efterretninger, 1847-05-12
Placat. Ifølge Begjæring fra Enken og de myndige Arvinger efter afd. Proprietair C. G. Schnakenburg, bliver Gaarden Elisalyst i Kollerup Sogn, Veile Amt, stillet til Bortsalg ved en eneste Auction, der afholdes paa selve Gaarden, Tirsdagen den 25. Mad. A. om Formiddagen Kl. 11, og vil absolut Bortsalg finde Sted, naar antageligt Bud skeer. Gaarden har en særdeles smuk Beliggenhed i en frugtbar Egn, 1 1/2 Miil fra Veile Kjøbstad, dens Bygninger ere gode og Vaaningshuset herskabelig indrettet. Gaardens underliggende Eiendomme, der skylde af Ager og Engs Hartkorn circa 5 Tdr. ny Matricul, have et Areal af circa 100 Tdr. Land Ager og Eng, samt circa 15 Tdr. Land stor Bøgeskov, alt af god Beskaffenhed. Med Eiendommen følger de til Samme indkjøbte Konge- og Kirketiender. Conditionerne kunne forinden Salget erfares hos Cancelliraad Procurator Anchersen i Veile, samt hos Hr. W. Schnakenburg paa Elisalyst, der tillige foreviser Eiendommen. Herredsfogderiet for Nørvang Tørrild Herreder, i Veile den 17 April 1847. W. W. Stocksleth.
Odense Adresse-Contoirs Efterretninger, 1847-05-12
Placat. Ifølge Begjæring fra Enken og de myndige Arvinger efter afdøde Proprietair C. G. Schnakenburg, bliver Hovedgaarden Donneruplund i Give Sogn, Veile Amt, stillet til Bortsalg ved en eneste Auction, der afholdes paa selve Gaarden, Onsdagen den 26 Mai d. A., om Formiddagen Kl. 11, og vil absolut Bortsalg finde Sted naar antageligt Bud skeer. Gaarden er beliggende 3 1/2 Miil, fra Kjøbstaden Veile, dens Bygninger ere for Størstedelen Grundmuur og for faa Aar siden af Nyt opførte, ligesom Vaaningshuset er herskabeligt indrettet. Gaardens underliggende Eiendomme have et Areal af circa 500 Tdr. Land Ager, Eng og Skov, og medfølger desforuden Kirke-, Korn- og Qvægtienden af 21 Tdr. 4 Skpr. 1 Fdkr. contribuabelt, Hartkorn i Give Sogn, ligesom ogsaa en Eng, den hidtil har hørt under Gaarden Søndergaard i Give. Til Donnerupland haves iøvrigt Bevilling til Anlæggelsen af et Brændeviinsbrænderi. Conditionerne, hvoriblandt Pengevilkaarene ere særdeles favorable, kunne forinden Salget erfares, hos Cancelliraad Procurator Anchersen i Veile. samt hos Hr. W. Schnakenburg paa Elisalyst, pr. Veile, der tillige foreviser Eiendommen. Herredsfogderiet for Nørvang Törrild Herreder, i Veile den 17 April 1847. W. W. Stocksleth.
Odense Adresse-Contoirs Efterretninger, 1847-05-12
Creditorerne i Stervboet efter afdøde Skolelærer og Kirke fanger Peder Jerndorff Storm af Gudme indkaldes herved med 12 Ugers Varsel, overeensstemmende med Anordningerne. til inden fornævnte Tids Forløb at anmelde og beviisliggjøre deres Krav paa Boet for Undertegnede, der er bemyndiget til at afgjøre samme. Brudagergaard og Hesselager den 3 Mai 1847. M. Clausen. Kjær.
Odense Adresse-Contoirs Efterretninger, 1847-05-12
Ved Proclama af Dags Dato, der vil blive læst ved vedkommende Retter, ere Alle og Enhver, der maatte have nogen Fordring i Farver Wulff Heimanns Fallitboe, indkaldte med 12 Ugers Varsel til for mig som Skifteforvalter i Boet at anmelde og beviisliggjøre deres formeentlige Fordringer paa Boet: hvilket herved endvidere bekjendtgjøres, med Tilføiende, at en Skiftesamling i Boet er berammet afholdt paa mit Contoir Torsdagen den 20 dennes, Eftermiddag Kl. 3, hvorved Bestemmelse agtes taget angaaende Salg af Boets Eiendele m.m. Bogense Byefogedcontoir den 5 Mai 1817. Baadsgaard.
Odense Adresse-Contoirs Efterretninger, 1847-05-12
Ved Proclama af Dags Dato, som snarest muligt vil blive læst inden vedkommende Retter, ere Alle og Enhver, som maatte have Noget at fordre i Boet efter afdøde Skomagermester Elias Bruun her af Byen, indkaldte med 12 Ugers Varsel til at anmelde og beviisliggjøre deres Fordringer for undertegnede Skifteforvalter, hvilket herved endvidere bekjendtgjøres. Byefogedcontoiret, Faaborg den 4 Mai 1817. Vest.
Odense Adresse-Contoirs Efterretninger, 1847-05-12
Proclama. Ved Proclama af Dags Dato, som det snareste bliver tinglæst ved Under- og Overretten, ere Alle og Enhver, som formene sig at have nogen Fordring paa afdøde hidtilværende Selveiergaardmand Jesper Hansen af Aahøirup Bye i Brenderup Sogn, senest Selveierhuusmand i Skovshøirup Bye i samme Sogn, indkaldte med 12 Ugers Varsel, overeensstemmende med Pl. 2 Juni 1819, til for mig, som Skifteforvalter, i Boet, at anmelde og beviisliggjøre deres Fordringer; hvilket herved endvidere bekjendtgjøres. Wends Herreds Skifteret i Middelfart den 7 Mai 1817. Wedel Heinen.
Odense Adresse-Contoirs Efterretninger, 1847-05-12
Fyens Stiftsavis, redigeres af N. Seedorff, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1847-05-13
udlandet. Storbrittannien. Under Forhandlingerne om den irske Fattigbill ere Ministrene to Gange blevne slagne i Overhuset, idet tvende Amendementer ere blevne antagne uagtet deres Modstand. Tilsidst blev Raadslagningen udsat.
Odense Adresse-Contoirs Efterretninger, 1847-05-13
Frankerig. General Cubieres (bekjendt som Befalingsmand over de franske Tropper i Ancona) er ved en kgl. Ordonants stillet for Pairsretten formedelst nogle beskyldninger om et bedragersk Forhold som Jnteressent i en Kul- og Saltmine. - Der tales atter om en forestaaende Forandring i Ministeriet.
Odense Adresse-Contoirs Efterretninger, 1847-05-13
Portugal. Fra Lissabon berettes over London under 27 April, at Sa da Bandeira beleiredes i St. Ubes af de kongelige Tropper under Vinhaes, at Kongen befandt sig ved Beleiringshæren, at Underhandlingerne vare afbrudte i Haab om et gunstigt Resultat af Foretagendet og at Lord Palmersions Mæglingsforsøg vare blevne tilbageviste. Under 29 April derimod meldes fra Lissabon i "Times", at Dronningen endelig er gaaet ind paa Engellands Forslag, at Tropperne under Vinhaes deserterede i Masse og at Kongen var vendt tilbage til Lissabon. Saldanha skal have erklæret, at han ikke uden 8000 Mands Forstærkning kunde foretage noget mod Oporto, han skal derfor være bleven kaldet til Lissabon for at blive afsat. Juntaen i Oporto vil ikke indgaae paa noget Forlig, naar det ikke overlades til den som Garanti at besætte baade Lissabon og Oporto. Tydskland. J Hannover og Oldenburg have Regjeringerne forbudt at brænde Brændeviin af Korn og Kartofler, i den sidste Stat under en Mulkt af 50 Rd.
Odense Adresse-Contoirs Efterretninger, 1847-05-13
Fra Lybek skrives, at den danske Regjering endelig har bevilget, at der maa anlægges en Jernbane fra Lybek til Büchen igjennem det Lauenborgske, saa at Lybek nu har Udsigt til at komme i Forbindelse med den büchen-lauenborgske og berlin=hamborgske Jernbane. (Efterretningen trænger dog nok til Bekræftelse, da netop i denne Tid de kjøbenhavnske Blade have meldt, at den danske Regjering har afslaaet et saadant Andragende.) Rusland. En som det synes officiel Artikel i "Journal de St. Petersbourg, forklarer den russiske Regjerings meget omtalte Kjøb af 50 Mill. franske Renter alene fra det finantsielle og kommercielle Synspunkt.
Odense Adresse-Contoirs Efterretninger, 1847-05-13
Grækenland. Den engelske Gesandts sidste Note, skal kun have givet den græske Regjering 24 Timers Frist til at betale de forfaldne Renter og at garantere Engellands fremtidige Fordringer. Den engelske Flaade i Piræus skal, som det hedder, efter Gesandtens Forgodtbefindende understøtte disse Fordringer enten ved at gjøre Jagt paa græske Koffardiskibe eller ved at bemægtige sig Toldstederne i Syra og Patras. Begge Forholdsregler vilde være skikkede til at ødelægge Grækenlands opblomstrende Handel. Jmidlertid forløb Terminen, uden at de engelske Skibe foretoge nogen Bevægelse. Mexiko. Af General Scotts Rapport om VeraCruz's Jndtagelse sees, at han agtede at foretage en Expedition tillands og tilvands mod Alvarado, men at Hovedbevægelsen mod Hovedstaden derved ikke skulde forsømmes. Jøvrigt er der tilstaaet Garnisonen i VeraCruz en ærefuld Kapitulation. Santa Anna skal allerede den 18 Marts være ankommen til Hovedstaden og trænge paa at knytte Fredsunderhandlinger; hans Tilbagetog fra Saltillo til San Luis skal formedelst Mangel paa Levnetsmidler have været meget fordærvelig for Armeen, der skal være saa godt som opløst. - De forenede Stater have kontraheret et Laan paa 18,600,000 Dollars. Det ringeste af Regjeringen antagne Bud var 1/3 over pari.
Odense Adresse-Contoirs Efterretninger, 1847-05-13
Sverrig. Fra Stockholm skrives, at Gothen borgs Borgerskab i Forening med Stadens Ældste har fattet den eenstemmige Beslutning, at indgive en Petition om et øieblikkeligt Forbud mod al Kornudførsel.
Odense Adresse-Contoirs Efterretninger, 1847-05-13
Fædrelandet. Offentlige Foranstaltninger. Landsover- samt Hof= og Stadsretten har afsagt Dom i følgende Sager: 1) Kammerraad og Prof. Knudsen, som Actor, contra Arrestantinden Ane Kirstine Jensdatter og Tiltalte Christian Ludvig eller Christian Johansen. Hver af de Tiltalte, der actioneredes for opsætsigt og utilbørligt Forhold mod en Sognefoged og et Sogneforstanderskabs Formand, blev i denne fra Vends Herredsting, indankede Sag, idømt 5 Dages Fængsel paa Vand og Brød. - 2) Prok. Trojel, som Actor, contra Tiltalte Ane Margrethe Andersen eller Jensen. Som for 3die Gang begaaet Tyveri idømtes Tiltalte 4 Aars Forbedringshuusarbeide i denne fra Svendborg Byting, indankede Sag.
Odense Adresse-Contoirs Efterretninger, 1847-05-13
Blandinger. Hs. Maj. Kongen har i Tirsdags taget de kongelige Postdampskibe, Skirner" og Geiseri Øiesyn.
Odense Adresse-Contoirs Efterretninger, 1847-05-13
Jfølge-Fædrelandet, agter Hs. Kgl. H. Kronprindsen, efter Jndbydelse fra det svenske Hof, at besøge Stockholm i Slutningen af Juni eller i Begyndelsen af Juli. Orlogsdampskibet, Hekla skal være bestemt til at føre Hs. Kgl. Høihed derop.
Odense Adresse-Contoirs Efterretninger, 1847-05-13
Den 8ds er Capitain Bruun udnævnt til Chef for Fregatten Bellona, der udrustes en slate.
Odense Adresse-Contoirs Efterretninger, 1847-05-13
Til den lægevidenskabelige Examen indstillede sig i dette Foraar 6 Kandidater, af hvilke Christensen erholdt land., Aalborg, Rostrup og Gottschalc hand ill. Imi gr., Stabell hand ill. 2de gr. En forlod Examen.
Odense Adresse-Contoirs Efterretninger, 1847-05-13
Til den fuldstændige juridiske Embedsexamen i Foraaret 1847 meldte sig 16 Candidater, hvoraf 1 forlod den skriftlige Prøve. Af de 12, som indstillede sig til den mundtlige Examen, erholdt 4 Charakteren land. og 8 hand ill. Juridisk Examen for Ustuderede. P. J. Hvilsager med antaget Navn Beck, A. C. T. H. Mohr, C. F. Hoyrup og Blangstrup Beqven; N. C. Schmidt, L. M. C. Rulff, P. A. Olesen, C. T. Wandler, N. P. Lundsgaard og T. L. G. Hartmann Ei ubeqvem; To forlode Examen.
Odense Adresse-Contoirs Efterretninger, 1847-05-13
J en meddeelt Artikel, om Frihandelen", hedder det i Kbhosten: "Ved den udenlandske Trafik indvirker Man ogsaa paa det indenlandske Marked, den kan betragtes som et Middel til unaturligt at opskrue Prisen, paa Kornet her i Landet, saa at det efter Accaparationen, efter Udtømmelsen af de indenlandske Forraad, kan betale sig at sælge Kornet her hjemme. Man spekulerer, saaledes paa Nøden og paa Mangelen, gjennem Udlandet reflecterer Man paa Fædrelandet, men vel at mærke ikke i nogen kjærlig Hensigt, men for at bringe det til samme Status som det af Misvæxt hjemsøgte Udland, og tvinge Folket til at betale det Samme, som Man betaler da drausen. Folket er for denne Patristisme en Svamp, som Man udpresser til den sidste Draabe. Man kalder dette Kornpugeri. J Tønning betales en Td. Rug med 32 Mk.
Odense Adresse-Contoirs Efterretninger, 1847-05-13
(Flensb. Zeit.) Cour.
Odense Adresse-Contoirs Efterretninger, 1847-05-13
J Berl. Tid, bedder det med Hensyn til Dyrtiden: "De Private maae gaae Haand i Haand med Regjeringen. Aldrig var saa megen Velstand i Landet som nu, aldrig var Velstanden saa almindelig fordeelt iblandt alle Klasser, som netop i den nærværende Tid; og derfor har det aldrig været saa let som netop nu at tilveiebringe Hjelpemidler, naar Villien ikke savnes. Enhver veed, at det er Pligt, naar en virkelig Nød kræver det, frivilligen at understøtte Regjeringens Foranstaltninger i ovennævnte Retning. Ere 300,000 Rbd. ikke tilstrækkelige, trænge ogsaa jordløse Huusmænd til Hjælp, saa maa Understøttelsessummen gjøres større og intet Offer bør være for stort. Hos os forbruges i Kongeriget aarligen omtrent 300,000 Tdr. Kornvarer til Brændeviin foruden Kartofler. Vilde Man ogsaa hos os forbyde Anvendelsen af Kornvarer til Brændeviin, saa opnaaede vi en Besparelse for 3 Maaneder paa et Qvantum af 75,000 Tønder, allermeest af Hvede og Byg I Helsingør have samtlige Bagere forpligtet sig til fremdeles at holde Byen vel forsynet med Brød og de ere gjorte ansvarlige for, at de opfylde denne Forpligtelse. J samme By har Magistraten erindret Bagerne om, at det allerede for længere Tid var vedtaget, at de vilde holde sig den Priis efterrettelig, som var gangbar i Kjøbenhavn, hvor Bagerne havde lovet, at de i Løbet af 14 Dage ei vilde sælge et 8 Pds. Brød for høiere Priis end 2 Mk. 12 s. Skulde Lauget imod Forventning ei ogsaa ville indvillige dette, saa vilde Magistraten igjen indføre Taxt, ved hvis Bestemmelse der naturligviis ikke kunde tages Hensyn til den høie Priis, for hvilken enkelte Tønder i de seneste Dage vare blevne solgte. (Taxten er senere sat til 5 1/2 s. pr. Pd.).
Odense Adresse-Contoirs Efterretninger, 1847-05-13
Jfølge Berl. Tid, lyde Efterretningerne om Veiret og Sæden fra Provindserne meget gunstige. Vintersæden, især Rug, staaer ypperligt.
Odense Adresse-Contoirs Efterretninger, 1847-05-13
J Anledning af forhenværende Farver Nitschkes Jordefærd berettes fra Horsens i Byens Avis: "Sidste Løverdag den 8 ds. blev i vor By en Hædersmand bragt til sit sidste Hvilested, fulgt af flere Hundrede sørgende Borgere. Det var ikke en Mand af fornem Byrd eller af høi Betydning i Staten, og ligesaalidt en Mand med Titler og Ordener; det var en slet og retBorgersmand, hvis Adelsdiplom var hans Handlinger, hvis Titel var "Borger", og hvis Orden var et ædelt Hjerte. Hans Navn var Michael Gottfried Nitsche, Den Afdøde har reist sig et skjønt og hæderligt Minde, som kun Faa maaskee vilde efterligne, idet han nogen Tid før sin Død, med sin ædle Hustrues gode Villie, i sit gjorte Testament skjænkede 12,000 Rbd. til den heri Byen oprettede Stiftelse for gamle værdige og trængende Borgere og deres Enker", et Tilskud, som denne nye Stiftelse saa haardt kunde trænge til, og ved hvilken betydelige Gave den nu seer sig istand til at reise en passende Bygning, under hvis Tag mangen gammel Borger eller hans Enke vil folde sine Hænder og takke den Afdøde, der bidrog saa meget til at skjænke ham et tækkeligt Hjem. Foruden dette, har den Afdøde erindret en anden ikke uvæsentlig Stiftelse, nemlig Børne asylet heri Byen, med 60000 Rbd., og desuden stiftet et Legat af 4000 Rbd. for otte trængende ugifte Borgerdøttre. Endelig har han bestemt, at saafremt en anden Kapital af 20,000 Rbd. ved Dødsfald skulde blive disponibel, skal samme anvendes deels til Fordeel for bemeldte Stiftelser, deels til Opførelse af et passende Lokaale for Fattigskolen, og deels til Bedste for Søndags skolen.
Odense Adresse-Contoirs Efterretninger, 1847-05-13
Thalberg giver Concert paa Hoftheatret i Kjøbenhavn paa Løverdag Aften.
Odense Adresse-Contoirs Efterretninger, 1847-05-13
Den 6 April sidstleden feirede Toldbetjent N. S. Fogh og Hustru i Stilhed deres Guldbryllupsdag paa Borsholm ved Helsingør. Oldingsparret befinder sig endnu, og især Bruden, rask og rørig. Den Sidste har tillige ved denne Leilighed opnaaet det sjeldne og mærkelige Tilfælde, at hendes Søster ogsaa for omtrent 6 Maaneder forud feirede sin Guldbryllupsdag i Stege paa Møen.
Odense Adresse-Contoirs Efterretninger, 1847-05-13
Ved den paa Agerdyrkningsinstitutet paa Haraldslund nylig afholdte offentlige Examen demitteredes 9 af de derværende Landvæsens-Elever, nemlig: B. M. Collin, W. R. Cramer, C. C. Alsing, Rasmus Østerby, N. A. Bintzer, J. E. Smidt, E. C. Pontoppidan, E. P. Clausen, P. H. Sommerschild, der Alle erholdt til Hovedcharacteer: "Meget Godt. De specielle Characterer vare givne for følgende Fag; Agerdyrkningslære, Engcultur, Besætningsvæsen, Huusdyrenes Anatomi, Hestens Exterieur, Forstvæsen, Botanik, Chemi, Phostk, Mathematik, Nivellering og Landmaaling, samt practisk Arbeide i Marken og Huggehuset.
Odense Adresse-Contoirs Efterretninger, 1847-05-13
J Aftenbladet skrives fra Kjøbenhavn: "Hofjægermester Block, Medeier af Voergaard i Vendsyssel, eneste Søn af afg. Biskop Block i Viborg, er ved Døden afgaaet paa Frederiks Hospital. - Hestehandler Nathansen er ikke, som feillagtig berettet i "Jtzeh. Wochenbl.", reist til Brasilien, men er derimod som Patient indlagt paa Frederiks Hospital.
Odense Adresse-Contoirs Efterretninger, 1847-05-13
En Huusmand paa Aar Mark i Søvind Sogn, pr. Horsens har ved at grave i sin Have fundet en Mængde Sølvmynter, som ved Nedlæggelsen der havde været indpakkede i Lærred, hvoraf endnu Rester fandtes. Deres Antal beløb sig til c. 860, alle af mindre Art, fornemmelig danske fra Frederik den Andens og Christian den Fjerdes Tid.
Odense Adresse-Contoirs Efterretninger, 1847-05-13
Hovedgaarden Aagaard i Hanherred er, med Besætning, Mølle, 9 Gaarde, 51 Huse, Kjettrup, Kollerup og Skræm Sognes Kirketiende og Kjettrup Sogns Kongetiende, af Propr. Storm solgt til Kammerraad Schou (senest Eier af Kjølbygaard) for 110,500 Rbd. Ligeledes er Hovedgaarden Bjørnkjær, 1 1/2 Miil nord for Nørresundby, af c. 12 Tdr. Hartkorn, som for 1 1/2 Aar siden kjøbtes af Propr. Riis til Høgholt med Besætningen for 23,000 Rbd., med endeel af Besætningen solgt til Propr. A. P. Hald (senest Eier af Kondrup hall ved Randers) for 24,000 Rbd. Begge nævnte Eiendomme tiltraadtes d. 1 Mai. Endvidere er Vang garden, 2de sammenlagde Bøndergaarde i Hauerslev Sogn, Østerhanherred, af Hartkorn ny Matr. c. 6 1/2 Tdr. med et fortrinligt Kjær til Opdyrkning, Mergel i Overflod &c., kjøbt af Forpagter W. C. Møller for 5200 Rbd.
Odense Adresse-Contoirs Efterretninger, 1847-05-13
Svendborg den 9 Mai. J Aftes allarmeredes Byen ved Brandraab. Jlden var udbrudt i det saakaldte gamle Veirmøllehuus i Græsholmene, tæt ved Byen. Stedet, som var tækket med Straae, nedbrændte aldeles tilligemed Udhusene, hvorfra Jlden opkom. Af Jndboet, som ikke var assureret, reddedes kun Lidet. Ligeledes afbrændte i Slutningen af afvigte Uge Sognefogdens Gaard i Gudbjerg, samt et Huus paa Hund tofte Mark.
Odense Adresse-Contoirs Efterretninger, 1847-05-13
Odense. (Dagsposten.) I Kjøbenhavn cirkulerede, ifølge Aarh. Avis, den 8ds, det Rygte, at den sidste Sorm af Sydost skal have anrettet en stor Søskade i Østersøen, og at navnlig henved en Snees Skibe, som, ladede med Korn, nylig havde forladt Rigas Havn, skulle være gaaede under. (Ogsaa her i Odense have vi hørt dette Rygte.)
Odense Adresse-Contoirs Efterretninger, 1847-05-13
Skibs= og Handels-Efterretninger. En Evert af Blankenese, hvormed Skibsfører Spies sidste Vinter forliste paa Læss, og som Grosserer Svitzer i Kjøbenhavn afkjøbte Læssboerne, er nu ved Hielp af et Dykkerapparat bleven optaget og bragt ind til Frederikshavn.
Odense Adresse-Contoirs Efterretninger, 1847-05-13
Skibet Nordskov, Kruuse af Nyborg, til Rio Janeiro, er den 20 April indkommet til Lissabon med Tab af Stor= og Besanmasten, Spigere, Seil &c.J Stettin gik til den 8ds Rugpriserne, uagtet betydelig Tilførsel fra Preussen, Rusland og Sverrig, daglig høiere, ogsaa for senere Leveringer. - J Riga steeg i Ugen til den 3 Mai russisk Rug pr. ult. Mai efterhaanden omtrent 7 pCt.
Odense Adresse-Contoirs Efterretninger, 1847-05-13
Kjøbenhavns Børs-Cours den 11 Mai 1847. Hamb. 2 M. - k. S. 198 1/2 Bank-Disconto 4 pCt., ditto paa Banco=Vexler 4 pCt. 4 pCt. Kgl. Oblig. (uden Rente) 103 1/2 a 103 3/4 Rbd. Sedler. 3 pCt. engelskedanske Obligationer 83 1/2 a 84 1/4. Nationalbank-Actier 170 1/2 a 170 3/4 Rbd. r. Sølv. Roeskilde Jernbane-Actietegning 62 a 62 1/2 Rbd. r. S.
Odense Adresse-Contoirs Efterretninger, 1847-05-13
Odense Kirkenyt. St. Knuds Sogn. Døbte: den 1 April, Tømmersv. A. Hansens Søn: Jørgen Christian Hansen; Fadd.: Jfrr. Krüger og Madsen, Urtemand A. Pedersen, Tømmersv. C. A. Braadt og Ungkarl T. L. A. Larsen. Den 5te, Stræddermester A. T. DuchsDatter: Anne Kirstine Normandine Duch; Fadd. Mad. Rasmussen og Hansen, Saddelmagerm. Bardram, Snedkermester Springer og Skomagerm. Hassing. S. D., Muursv. P. C. Hansens Søn: Johannes Hansen; Fadd. Barnets Moder, Jfr. Nielsen, Skipper Svarrer og Muursv. Hansen. Den 6 April, Jnstrumentmager N. C. Petersens Datter: Thora Wilhelmine Marie Petersen; Fadd. Mad. Hansen, Jfr. Arvesen, Fellberedermesterne P. og H. Hansen og Sognefoged A. Hansen. Den 18de, Gartner R. H. Henrichsens Søn: Viggo Alfred Ernst Henrichsen; Fadd.: Pigerne C. Hansen og C. Knudsen, Tjenestekarlene J. Knudsen og J. Hansen. S. D., Væversv. H. Nielsens Datter, Marentine Hansen; Fadd.: Pigen A. K. Hendriksen, Mad. Andersen, Klokker Jensen og Graver Schønberg. Den 23de, Brændeviinsbr. A. Madsens Søn, Niels Jngwald Madsen; Fadd. Mad. Frydendahl og Clausen, Formynder og Brændevbr. R. Nielsen og H. Nielsen, Handelsbet. Poulsen. D. Mai, Tømmerm. Langhoffs Søn: Hans Emil Langhoff; Fadd. Mad. Jensen, Jfr. H. Langhoff, Brandinspecteur Langhoff, Kasserer Dannebrm. Haugsted og Adjunct Crone.
Odense Adresse-Contoirs Efterretninger, 1847-05-13
Ægteviede: den 29 Marts, Typograph Jørgen Christian Lohmann og Jfr. Louise Christine Dreier. Den 9 April, Kasketmager Johannes Rasmussen og Pigen Anne Marie Rasmussen. Den 27 April, Skomagerm. Graus Pedersen og Jfr. Johanne Mathia Elisabeth Milo. Den 1 Mai, Skipper Poul Peter Hansen og Jfr. Caroline Amalie Marvig. - Døde: den 28 Marts, Ritmester Carl Rudolph Jacob v. Schubarth, 72 Aar; den 29de, Gaardmand J. Jørgensens Datter, Anne Marie Jørgensen, 7 Aar, den 30te, Dagleier Claus Hansen, 65 Aar; den 2 April, Smed Rasmus Bruuns Enke, 64 Aar; s.D., Brændevbr. Hans Madsens Kone, Kirsten Rasmussen, 70 Aar; den 6te, Tømmersv. H. Christophersens Søn, Frederik Jensen, 7 Aar; den 9de, Karethmager Andersen; den 12te, Kæmner Rasmus Andersen Eiby, 60 Aar; den 16de, Gaardmand Hans Christiansens Datter, Maren Hansen, 1 3/4 Aar; den 22de, Saddelmager N. C. Christensens Datter, Rasmine Nielsine Christensen, 3 Uger.
Odense Adresse-Contoirs Efterretninger, 1847-05-13
Dødsfald. Gjordemoder C. Lund, f. Schou, 55 Aar, og Krigsassessor J. W. Schutte, 76 Aar, Begge i Kbhavn; Artillericapit. Klubiens 3 Sønner, Andre, Emil og Carl, af Skarlagensfeber, i Rønne; M. Olsen, f. Faurschou, i Aarhuus, 71 Aar; J. C. Høffner, f. Holm, i Welling pr. Aarhuus, 37 Aar: A. M. Høeg, f. Ravn, i Udbyhøi, 43 Aar; T. N. Dreier, f. Rente, i Randers, 73 Aar; Skolelærer og Kirkesanger J. Christensen Fanerbye, i Thiim pr. Ringkjøb. 61 Aar; Jfr. M. R. Nitschke, paa Stjernholm ved Horsens, 21 Aar; Jfr. Nona L. Gesneer, i Nysted, 26 Aar; A. C. Nielsen, f. Clausen, i Slagelse, 36 Aar; Cancelliraad, Byfoged F. C. Gundelach, i Lemvig, Skovrider Frederik Larsen. (Død 12 April 1847 - 74 Aar gammel.) Saa er da den gamle Skovrider død -Ja døe, det skal vi jo Alle Selv Egen, der Trods til Aarhundreder bød, Maa eengang til Jorden falde. Men lytter til Røsten fra Skoven! Den kjærlige Mage er sænket i Muld - Hans Hustro af Sorg nedbøiet. Savner nu ham, der tro som Guld Saae hende med Tillid i Øiet J Medgangs og Modgangs Dage. Den trofaste Ven er i Jorden gjemt At hjelpe, det var hans Glæde. Og Mange, han hialp, har det dog ei glemt De savne ham tungt og græde: Thi han var god imod Mange.